El col·lectiu Els Angelets de la Terra ha impulsat el Label Cultura per a tots els candidats a les eleccions municipals del mes de març de 2020 que vulguin dur a terme una política cultural en català festiva i inclusiva, donant més visibilitat a la llengua i tradicions catalanes, creant lligams amb altres municipis del nord i del sud de Catalunya. La carta del Label Cultural orienta cap a un bilingüisme català-francès generalitzat, concebut com a riquesa local i transfronterera. Segons Els Angelets de la Terra, les eines per aconseguir aquest objectiu "són l'ensenyament a l’escola i fora, la senyalització, les festes populars i tradicionals, els intercanvis amb la Catalunya del Sud. L’objectiu principal serà implicar la major part de la població. Per a això, cada municipi haurà de dur a terme accions estratègiques i proactives. No tenim temps per perdre i cada petit pas serà una victòria". En només un mes, 23 llistes de candidats a les eleccions municipals a la Catalunya Nord han decidit portar el Label Cultural dels Angelets de la Terra i altres han anunciat que ho faran aviat.

El paper dels municipis en l’ensenyament del català

El 80% dels pares són partidaris d’un ensenyament del català pels seus fills segons una enquesta realitzada el 2018 pel Consell Departamental, la Universitat de Perpinyà i la Generalitat de Catalunya. Tanmateix, només el 9% dels estudiants poden fer classes de català per manca de mitjans per acollir-los. Per adaptar l'oferta a aquesta demanda educativa, Els Angelets de la Terra proposen sol·licitar classes bilingües, organitzar grups educatius intercomunals, contractar ajudants de parvulari de parla catalana i formar els que ja tenen contracte, promoure la senyalització i materials bilingües a l’escola i oferir activitats extraescolars, així com activitats culturals en llengua catalana. També han promoure l'obertura d'escoles bressol en llengua catalana i francesa, promovent aquestes estructures mitjançant l’accés als locals, proporcionant suport econòmic i ajudant els pares per fer els procediments administratius. Respecte la cultura, són partidaris de donar a conèixer la història del territori, el patrimoni, les tradicions locals, apostar per les produccions culturals locals, promocionar obres en llengua catalana, estimular projectes que ressaltin la llengua i la cultura catalanes, promoure la creació artística.